
బెంగళూరు : కర్ణాటక మాజీ ముఖ్యమంత్రి యడ్యూరప్ప అవినీతి కేసులో సంచలనం నమోదైంది. ఆయనకు వ్యతిరేకంగా సాక్ష్యమివ్వాలని తనపై ఏసీబీ ఒత్తిడి తెచ్చిందని కర్ణాటక అడ్మినిస్ట్రేటివ్ సర్వీసెస్ ఆఫీసర్ ఒకరు ఆరోపించారు.గృహ నిర్మాణ ప్రాజెక్టు కోసం భూమిని డీనోటిఫై చేయడంలో అక్రమాలకు పాల్పడినట్లు ఆరోపిస్తూ యడ్యూరప్పకు అవినీతి నిరోధక శాఖ (ఏసీబీ) సమన్లు జారీ చేసిన సంగతి తెలిపిందే.కర్ణాటక అడ్మినిస్ట్రేటివ్ ఆఫీసర్ హెచ్ బసవరాజేంద్ర శనివారం ఓ లేఖలో తనపై ఏసీబీ అధికారులు ఏ విధంగా ఒత్తిడి తెచ్చారో వివరించారు. ఈ లేఖను రాష్ట్ర ప్రభుత్వ ప్రధాన కార్యదర్శి, రాష్ట్ర మానవ హక్కుల కమిషన్, సిబ్బంది, పరిపాలనా సంస్కరణల శాఖలకు పంపించారు. యడ్యూరప్ప ముఖ్యమంత్రిగా పనిచేసిన కాలంలో శివరామ కారంత్ లేఅవుట్ కోసం చట్ట విరుద్ధంగా 257 ఎకరాల భూమిని డీనోటిఫై చేస్తూ ఆదేశాలు జారీ చేశారని అబద్ధం చెప్పాలని తనపై ఏసీబీ అధికారులు ఒత్తిడి తెచ్చారని ఆరోపించారు. ఆ విధంగా అబద్ధం చెప్పేందుకు తాను తిరస్కరించడంతో తనను ఈ కేసులో సహ నిందితునిగా చేర్చుతామని ఏసీబీ డిప్యూటీ ఎస్పీ జే కే ఆంథోనీ బెదిరించారని ఆరోపించారు. ఆంథోనీ తనకు గురువారం ఫోన్ చేశారని, ఈ కేసులో నిందితునిగా శనివారం హాజరుకావాలని తెలిపారని చెప్పారు.

bengaluru : karnaataka maji mukhyamantri yadyurappa avineeti kesulo sanchalanam namodaindi. aayanaku vyatirekamgaa saakshyamivvaalani tanapai acb ottidi tecchindani karnaataka administrative survices afficer okaru aaropinchaaru.gruha nirmaana praajektu kosam bhoomini denotifie cheyadamlo akramaalaku paalpadinatlu aaropistuu yadyurappaku avineeti nirodhaka saakha (acb) samanlu jaarii chesina sangati telipinde.karnaataka administrative afficer hehch basavarajendra sanivaaram oo lekhalo tanapai acb adhikaarulu e vidhamgaa ottidi techaro vivarinchaaru. ee lekhanu rashtra prabhutva pradhaana kaaryadarsi, rashtra manava hakkula kamishan, sibbandi, paripalana samskaranala saakhalaku pampinchaaru. yadyurappa mukhyamantrigaa panichesina kaalamlo sivarama karant leavut kosam chatta viruddhamgaa 257 ekaraala bhoomini denotifie chestu aadesaalu jaarii chesarani abaddham cheppaalani tanapai acb adhikaarulu ottidi tecchaarani aaropinchaaru. aa vidhamgaa abaddham cheppenduku taanu tiraskarinchadamto tananu ee kesulo saha ninditunigaa cherchutamani acb deputy espy jee kee aanthonii bedirinchaarani aaropinchaaru. aanthonii tanaku guruvaram fon chesarani, ee kesulo ninditunigaa sanivaaram haajarukaavaalani telipaarani cheppaaru.